**ZMLUVA O** **KONTROLNEJ ČINNOSTI,SERVISE A ZAŠKOLENIACH OBSLUHY OCHRANNÉHO SYSTÉMU PTV č. C-NBS1-000-072-369**

uzavretá v zmysle § 536 a nasl. a § 591 a nasl. zákona č. 513/1991 Zb. Obchodný zákonník (ďalej len „Obchodný zákonník“) v znení neskorších predpisov

(ďalej len „zmluva“)

**Zmluvné strany**

1. **Objednávateľ: Národná banka Slovenska**

Sídlo: ul. Imricha Karvaša 1, 813 25 Bratislava

Zastúpený: Ing. Karol Lintner – riaditeľ odboru ochrany a bezpečnosti

Bankové spojenie: Národná banka Slovenska

Číslo účtu (IBAN): SK07 0720 0000 0000 0000 1919

IČO: 30844789

DIČ: 2020815654

IČ DPH: SK 2020815654

Národná banka Slovenska je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „objednávateľ“)

1. **Poskytovateľ:** **<vyplní uchádzač>**

Sídlo: <vyplní uchádzač>

Zastúpený: <vyplní uchádzač>

Bankové spojenie: <vyplní uchádzač>

Číslo účtu (IBAN): <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

Zapísaný: <vyplní uchádzač>

(ďalej len „poskytovateľ“)

(objednávateľ a poskytovateľ spolu aj ako „zmluvné strany“)

**Preambula**

1. Túto zmluvu uzatvárajú zmluvné strany ako výsledok realizácie verejného obstarávania podľa § 117 zákona č. 343/2015 Z. z. o verejnom obstarávaní a o zmene o doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom: **Odborné prehliadky, skúšky a servis ochranných systémov v objektoch Národnej banky Slovenska.**
2. Na základe vyhodnotenia ponúk bola ponuka poskytovateľa pre 1. časť zákazky vyhodnotená ako ponuka úspešného uchádzača. Vzhľadom na túto skutočnosť a predloženú ponuku poskytovateľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.

**Článok I. Predmet zmluvy**

1. Predmetom tejto zmluvy je záväzok poskytovateľa vykonávať pre objednávateľa služby špecifikované v bode 2. tohto článku zmluvy v rozsahu a za podmienok uvedených v tejto zmluve a záväzok objednávateľa za riadne vykonanie služieb zaplatiť cenu v rozsahu a za podmienok uvedených v tejto zmluve.
2. Poskytovateľ sa touto zmluvou zaväzuje pre objednávateľa vykonávať:
   1. funkčné skúšky, odborné prehliadky a odborné skúšky (revízie) ochranného systému priemyselnej televízie (ďalej len „ochranný systém PTV“),
   2. servis ochranného systému PTV a
   3. zaškolenie obsluhy ochranného systému PTV

(spoločne aj ako „služby“).

1. Bližšia špecifikácia služieb objednávateľa a rozsah technických prvkov ochranného systému PTV je uvedená v prílohe č. 1 tejto zmluvy.
2. Poskytovateľ sa zaväzuje poskytovať služby v súlade s touto zmluvou a v súlade s príslušnými právnymi predpismi, technickými normami najmä zákonom č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení neskorších predpisov, vyhláškou Ministerstva práce, sociálnych vecí a rodiny SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov, STN EN 62676.

5. Poskytovateľ vyhlasuje, že disponuje takými odbornými znalosťami a kapacitami, osobitnými oprávneniami (licenciami), ktoré sú potrebné k poskytovaniu služieb vyplývajúcich z predmetu tejto zmluvy a že služby bude poskytovať so stanovenými odbornými požiadavkami a s oprávnenými osobami (zamestnancami poskytovateľa, zamestnancami subdodávateľa)  spĺňajúcimi odborné požiadavky (ďalej len ako „oprávnené osoby poskytovateľa"), a to všetko počas celej doby trvania zmluvy.

**Článok II. Miesto plnenia**

1. Miestom poskytovania služby podľa predmetu tejto zmluvy sú peňažné prevádzky nasledujúcich objektov objednávateľa:

* Národná banka Slovenska, expozitúra Nové Zámky, T.G.Masaryka 3, 940 62 Nové Zámky,
* Národná banka Slovenska, expozitúra Banská Bystrica, Národná 10, 975 77 Banská Bystrica,
* Národná banka Slovenska, expozitúra Žilina, Antona Bernoláka 74, 010 01 Žilina,
* Národnej banky Slovenska, expozitúra Košice, Slovenskej jednoty 14, 041 41 Košice,
* Národnej banky Slovenska, expozitúra Poprad, Dostojevského 4444/26, 058 02 Poprad,

(ďalej len ako „objekty objednávateľa“).

1. Špecifikácia objektov objednávateľa a rozsah technických prvkov ochranného systému PTV je uvedená v prílohe č. 1 tejto zmluvy. Poskytovateľ vyhlasuje, že sa s technickým stavom ochranného systému PTV v objektoch objednávateľa zoznámil čo do rozsahu prílohy č. 1 pri podpise tejto zmluvy.

**Článok III. Termín a spôsob plnenia**

1. Termíny poskytovania služieb podľa článku I. bodu 2.1 tejto zmluvy sú uvedené v prílohe č. 2 tejto zmluvy. Poskytovateľ sa zaväzuje vykonať predmetné služby v súlade s termínmi uvedenými v prílohe č. 2 a v súlade s príslušnými technickými normami platnými a účinnými v čase vykonávania služieb. Konkrétny dátum vykonania služby si zmluvné strany dohodnú minimálne 5 pracovných dní vopred písomne, elektronicky (e-mailom) alebo telefonicky.
2. Servis ochranného systému PTV v zmysle článku I. bodu 2.2 zrealizuje poskytovateľ na základe samostatnej písomnej, elektronickej alebo telefonickej požiadavky objednávateľa v predpokladanom počte podľa prílohy č. 3 tejto zmluvy. Objednávateľ je oprávnený zadávať požiadavky na servis len v rozsahu jeho aktuálnej potreby až do vyčerpania finančného limitu uvedeného v článku VI bode 7 tejto zmluvy. Objednávateľ si vyhradzuje právo nevyčerpať celý finančný limit uvedený v článku VI. bode 7 tejto zmluvy. Poskytovateľ sa zaväzuje začať s výkonom servisu v pracovných dňoch do 12 hodín a v dňoch pracovného pokoja alebo štátneho sviatku do 24 hodín od prijatia požiadavky objednávateľa, ak sa zmluvné strany nedohodnú inak.
3. Zaškolenie obsluhy ochranného systému PTV v zmysle článku I. bod 2.3 bude realizované na základe samostatnej písomnej, elektronickej alebo telefonickej požiadavky objednávateľa v termíne podľa dohody s objednávateľom, najneskôr však do 5 kalendárnych dní od prijatia požiadavky poskytovateľom v predpokladanom počte podľa prílohy č. 3 tejto zmluvy. Objednávateľ je oprávnený zadávať požiadavky na zaškolenie len v rozsahu jeho aktuálnej potreby až do vyčerpania finančného limitu uvedeného v článku VI bode 7 tejto zmluvy. Poskytovateľ najneskôr nasledujúci pracovný deň po dni doručenia požiadavky od objednávateľa e-mailom potvrdí príjem a akceptáciu požiadavky. V prípade, ak poskytovateľ z akýchkoľvek dôvodov, s výnimkou dôvodov spočívajúcich vo vyššej moci, nepotvrdí (neakceptuje) požiadavku v stanovenej lehote, považuje sa nasledujúci pracovný deň po dni preukázateľného doručenia požiadavky poskytovateľovi za deň akceptácie objednávky. V prípade, ak lehota pripadne na deň pracovného pokoja alebo štátny sviatok, poskytovateľ vykoná zaškolenie najskôr najbližší pracovný deň.
4. Poskytovateľ je povinný:
5. po každej vykonanej službe uvedenej v článku I. body 2.1 a 2.2 ochranného systému PTV uskutočniť zápis v prevádzkovej knihe ochranného systému PTV s opisom zisteného stavu;
6. po každej vykonanej skúške funkčnosti ochranného systému PTV vyhotoviť protokol (ďalej len „protokol o skúške funkčnosti“);
7. o vykonanej odbornej prehliadke a odbornej skúške (revízii) vyhotoviť správu podľa §16 ods. 2 vyhlášky Ministerstva práce, sociálnych vecí a rodiny SR č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v účinnom znení (ďalej len „správa o odbornej prehliadke a odbornej skúške“);
8. zo zaškolenia obsluhy ochranného systému PTV vyhotoviť prezenčnú listinu (ďalej len „prezenčná listina“);
9. vyhotoviť osobitný doklad o každej vykonanej službe uvedenej v článku I. bod 2.1 až 2.3 tejto zmluvy (napr. montážny list, servisný list, záznam o výkone prác, záznam o zaškolení a pod.), ktorý potvrdí objednávateľ a bude tvoriť prílohu faktúry.
10. Protokol o funkčnej skúške funkčnosti, správu o odbornej prehliadke a odbornej skúške, prezenčnú listinu a osobitný doklad potvrdí objednávateľ. Protokol o funkčnej skúške, správu o odbornej prehliadke a odbornej skúške a osobitný doklad poskytovateľ vyhotoví v 4 rovnopisoch (z toho 2x pre objednávateľa a 2x pre poskytovateľa), prezenčnú listinu v 2 rovnopisoch (z toho 1x pre objednávateľa a 1x pre poskytovateľa).
11. Protokol o funkčnej skúške, potvrdenie o vykonanej ročnej kontrole, správu o odbornej prehliadke a odbornej skúške, prezenčnú listinu a osobitný doklad je povinný poskytovateľ doručiť objednávateľovi do 15 kalendárnych dní od vykonania služby.
12. Poskytovateľ je povinný najneskôr do 7 dní od nadobudnutia účinnosti tejto zmluvy písomne oznámiť objednávateľovi zoznam oprávnených osôb poverených plnením tejto zmluvy, a to v rozsahu: meno a priezvisko, funkcia, číslo telefónu, email, číslo občianskeho preukazu (ďalej len „zoznam oprávnených osôb poskytovateľa“), zároveň aj telefónne číslo, číslo faxu ako aj e-mailovú adresu pre nahlasovanie porúch ochranného systému PTV. Každá zmena údajov v zozname oprávnených osôb poskytovateľa musí byť zaslaná objednávateľovi písomne formou doporučeného listu podpísaného štatutárnym zástupcom poskytovateľa najneskôr 7 dní pred vykonaním zmeny.
13. Poskytovateľ sa zaväzuje poskytnúť objednávateľovi na vykonaný servis ochranného systému PTV šesť mesačnú záručnú dobu. Záručná doba na novo inštalované alebo opravené súčiastky  ochranného systému PTV je 24 mesiacov. Záručná doba začne plynúť dňom písomného potvrdenia objednávateľom o vykonaní servisu ochranného systému PTV, t. j. dňom podpisu osobitného dokladu podľa článku III. bodu 4. tejto zmluvy.
14. Ak dôjde k poruche ochranného systému PTV, alebo jeho častí, z dôvodu neodborného zásahu obsluhou, zásahom tretej osoby, úmyselným poškodením alebo živelnou udalosťou (napr. zásah blesku, zaplavenie) záručné podmienky sa na ochranný systém PTV, alebo na jeho časti, v takýchto prípadoch nevzťahujú.
15. Poskytovateľ bude poskytovať služby ochranného systému PTV podľa predmetu tejto zmluvy v období od 01.09.2022 do 30.06.2026.

**Článok IV. Povinnosti objednávateľa**

1. Objednávateľ vytvorí poskytovateľovi také pracovné podmienky, aby bolo možné v čo najkratšom čase vykonať služby podľa predmetu tejto zmluvy.
2. Objednávateľ po dobu vykonávania služieb poskytovateľom podľa predmetu tejto zmluvy zabezpečí poskytovateľovi parkovanie servisného vozidla na parkovisku objednávateľa, poskytne k nahliadnutiu aktuálnu projektovú a sprievodnú dokumentáciu a prevádzkovú knihu ochranného systému PTV.
3. Objednávateľ po vzájomnej dohode s poskytovateľom umožní tomuto vykonávať práce podľa tejto zmluvy aj mimo svojej pracovnej doby.
4. Objednávateľ zabezpečí účasť svojho zamestnanca zodpovedného za prevádzku ochranného systému PTV v objekte objednávateľa pri odskúšaní funkčnosti ochranného systému podľa predmetu tejto zmluvy.
5. Objednávateľ vytvorí režimové opatrenia, ktoré neumožnia tretej osobe, okrem poskytovateľa, vykonať akýkoľvek zásah do ochranného systému PTV.
6. Objednávateľ zabezpečí pre oprávnené osoby poskytovateľa prístup do všetkých priestorov, v ktorých je ochranný systém PTV nainštalovaný, s ohľadom na rešpektovanie interných predpisov objednávateľa, t. j. prevádzkové opatrenia pre objekt objednávateľa.
7. Objednávateľ po celú dobu príslušnej funkčnej skúšky, odbornej prehliadky a odbornej skúšky, servisu a opráv ochranného systému PTV z prevádzky zabezpečí v objektoch objednávateľa podmienky bezpečnej práce oprávneným osobám poskytovateľa.
8. Objednávateľ preukázateľne oboznámi pred výkonom služieb, ktoré sú predmetom tejto zmluvy, oprávnené osoby poskytovateľa o protipožiarnych a bezpečnostných opatreniach platných v objektoch objednávateľa, v ktorých je nainštalovaný ochranný systém PTV.
9. Objednávateľ bude poruchy ochranného systému PTV bezodkladne po ich zistení oznamovať poskytovateľovi telefonicky a emailom, alebo faxom na kontaktný údaj uvedený podľa článku III. bod 7. tejto zmluvy.
10. Objednávateľ zabezpečí sledovanie čerpania finančného limitu podľa čl. VI. bodu 5. a v prípade jeho dočerpania písomne oznámi túto skutočnosť poskytovateľovi.

**Článok V. Povinnosti poskytovateľa**

1. Poskytovateľ je povinný vykonávať služby uvedené v predmete tejto zmluvy riadne a včas s odbornou starostlivosťou a v zmysle všeobecne záväzných právnych predpisov a technických noriem.
2. Poskytovateľ po vykonaní každej zo služieb predvedie objednávateľovi prevádzkyschopnosť kontrolovaného, resp. servisovaného ochranného systému PTV.
3. Poskytovateľ je povinný zabezpečiť plnenie predmetu tejto zmluvy oprávnenými osobami poskytovateľa s potrebnou odbornou kvalifikáciou. Pre tento účel poskytovateľ vyhlasuje, že disponuje odbornými znalosťami potrebnými k poskytovaniu služieb vyplývajúcich z predmetu tejto zmluvy a že služby bude vykonávať len s oprávnenými osobami spĺňajúcimi odborné požiadavky počas celej doby trvania tejto zmluvy.
4. Poskytovateľ zodpovedá za bezpečnosť a ochranu zdravia pri práci oprávnených osôb poskytovateľa, ktorí sa budú pohybovať v objektoch objednávateľa.
5. Poskytovateľ je povinný rešpektovať a dodržiavať všetky záväzné protipožiarne a bezpečnostné predpisy a prevádzkový režim a poriadok v objektoch objednávateľa, s ktorými ho oboznámil objednávateľ.
6. Poskytovateľ je povinný všetky uskutočnené zásahy do ochranného systému PTV uviesť písomne v príslušnej prevádzkovej knihe.
7. Poskytovateľ vykoná opravu a dodá náhradné diely v rámci servisu ochranného systému PTV iba po písomnom odsúhlasení objednávateľom, na základe predloženej a vopred schválenej cenovej ponuky dohodnutým postupom podľa článku VI. bodov 3. a 4. tejto zmluvy.
8. Poskytovateľ podpisom tejto zmluvy sa zaväzuje, že na plnení zmluvy sa budú podieľať iba osoby legálne zamestnané poskytovateľom alebo jeho subdodávateľom v súlade s právnym poriadkom Slovenskej republiky.
9. V prípade, ak poskytovateľ poruší svoju povinnosť podľa bodu 8. tohto článku a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa poskytovateľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich dní odo dňa jej uplatnenia u poskytovateľa objednávateľom.
10. Objednávateľ je oprávnený okamžite odstúpiť od tejto zmluvy, ak poskytovateľ poruší zákaz nelegálnej práce a nelegálneho zamestnávania v zmysle právneho poriadku Slovenskej republiky.
11. Poskytovateľ je povinný písomne vopred informovať objednávateľa o zmenách v právnych predpisoch, ktoré by mohli mať vplyv na zmenu plnenia predmetu tejto zmluvy.
12. Poskytovateľ je povinný zabezpečiť vlastné stroje a nástroje potrebné pre výkon služieb podľa tejto zmluvy.
13. Poskytovateľ je povinný na vlastné náklady zabezpečiť, aby oprávnené osoby poskytovateľa boli preškolené na príslušné zariadenia s ktorými súvisí výkon služieb podľa tejto zmluvy.
14. Poskytovateľ potvrdzuje, že uviedol v prílohe č. 4 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Poskytovateľ je povinný písomne oznámiť objednávateľovi akúkoľvek zmenu údajov o subdodávateľoch uvedených v prílohe č. 4 tejto zmluvy do 3 pracovných dní odo dňa uskutočnenia tejto zmeny. Plnenie predmetu zmluvy prostredníctvom subdodávateľa nezbavuje poskytovateľa povinnosti a zodpovednosti za riadne plnenie predmetu zmluvy v zmysle tejto zmluvy
15. V prípade zmeny subdodávateľa je poskytovateľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia najmenej 4 (štyri) pracovné dni pred jeho plánovaným využitím. Počas trvania tejto zmluvy je poskytovateľ oprávnený zmeniť subdodávateľa uvedeného v prílohe č. 4 tejto zmluvy výlučne na základe predchádzajúceho písomného oznámenia a písomného odsúhlasenia objednávateľom.

**Článok VI. Cena**

1. Právo na zaplatenie ceny vzniká poskytovateľovi riadnym a včasným splnením jeho záväzku. Zmluvné strany sa v súlade so zákonom NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov dohodli na jednotkových cenách za jednotlivé služby uvedené cenníku, ktorý tvorí prílohu č.3 tejto zmluvy.
2. V jednotkovej cene služby servisu uvedenej v cenníku sú zahrnuté všetky náklady poskytovateľa, vrátane dopravy a nákupu materiálu resp. náhradného dielu technického prvku ochranného systému PTV vo výške do 35 eur bez DPH na jeden servisný zásah.
3. Ak je potrebné pre zabezpečenie funkčnosti ochranného systému PTV, alebo jeho častí, s cieľom výkonu servisu ochranného systému PTV, nakúpiť materiál resp. náhradný diel technického prvku ochranného systému PTV v cene vyššej ako 35 eur bez DPH na jeden servisný zásah, poskytovateľ zašle objednávateľovi na e-mailovú adresu minimálne tri ponuky materiálu, resp. náhradného dielu, s odporučením najefektívnejšej a najvhodnejšej z nich, a to formou záznamu o zrealizovanom prieskume trhu, pričom sa vyžaduje hardvérová a softvérová kompatibilita s ochranným systémom PTV v objektoch objednávateľa.
4. V prípade, ak objednávateľ súhlasí s ponukou poskytovateľa podľa bodu 3 tohto článku zmluvy, udelí súhlas poskytovateľovi (na e-mailovú adresu) k zakúpeniu odporučeného náhradného dielu. Takýto postup sa nevyžaduje, ak poskytovateľ preukáže, že dodávka náhradného dielu môže byť realizovaná len z jedného zdroja. Pri nákupe náhradných dielov sa prednostne sledujú parametre vyberaných náhradných dielov. Uprednostňované sú značkové náhradné diely, resp. náhradné diely odsúhlasené výrobcom, certifikovaným predajcom alebo servisným subjektom. V prípade nedostupnosti vyššie uvedených náhradných dielov sa použijú diely, ktoré sa svojimi parametrami približujú čo najviac originálom.
5. Zmluvné strany sa dohodli, že celková suma za nákup materiálov resp. náhradných dielov postupom dohodnutým podľa bodov 3. až 4. tohto článku zmluvy nesmie presiahnuť počas trvania tejto zmluvy sumu 15 500 eur bez DPH.
6. K uvedenej cene bude pripočítaná DPH v zmysle platných všeobecne záväzných právnych predpisov účinných v čase fakturácie. Za správne uplatnenie DPH k fakturovanej cene zodpovedá poskytovateľ.
7. Zmluvné strany sa dohodli, že finančný limit celkovej ceny za služby predmetu zmluvy vrátane sumy podľa bodu 5 tohto článku zmluvy nesmie presiahnuť počas trvania tejto zmluvy sumu 28 000 eur bez DPH. V prípade vyčerpania finančného limitu podľa predchádzajúcej vety platnosť a účinnosť tejto zmluvy končí, a to aj pred dobou trvania tejto zmluvy.
8. Jednotkové ceny za jednotlivé služby uvedené v prílohe č. 3 tejto zmluvy je prípustné zvýšiť o nárast miery inflácie, pričom podkladom k týmto úpravám budú oficiálne štatistické údaje vyhlásené Štatistickým úradom Slovenskej republiky. Úpravu cien podľa predchádzajúcej vety je možné dohodnúť len písomným dodatkom k tejto zmluve na návrh poskytovateľa najskôr po uplynutí 24 mesiacov odo dňa účinnosti tejto zmluvy po preukázaní nárastu inflácie a po odsúhlasení zo strany objednávateľa, v súlade s § 18 ods. 1 písm. a) zákona o verejnom obstarávaní.

**Článok VII.** **Fakturačné a platobné podmienky**

1. Zmluvné strany sa dohodli na spôsobe úhrady dohodnutej ceny podľa článku VI.tejto zmluvy vykonaním bezhotovostného prevodu na účet poskytovateľa.
2. Právo fakturovať za riadne a včas vykonané služby uvedené v článku I. bod 2.1 až 2.3 vzniká poskytovateľovi dňom písomného potvrdenia o vykonanej činnosti objednávateľom na základe dokladu uvedeného v článku III. bod 4. tejto zmluvy.
3. Objednávateľ uhradí faktúru do 30 dní odo dňa jej doručenia objednávateľovi bezhotovostnou platbou na účet poskytovateľa.
4. Zmluvné strany sa dohodli a výslovne súhlasia s tým, že poskytovateľ bude zasielať len elektronické faktúry z e-mailovej adresy poskytovateľa <**vyplní uchádzač**> na e-mailovú adresu objednávateľa faktury.ofr@nbs.sk vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy a to len písomne s oznámením novej e-mailovej adresy druhej zmluvnej strane, pričom z dôvodu tejto zmeny nie je potrebné uzatvoriť dodatok k tejto zmluve. Poskytovateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“). Zmluvné strany sú povinné bezodkladne písomne oznámiť druhej zmluvnej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
5. Ak faktúra vystavená poskytovateľom nebude obsahovať všetky údaje podľa zákona o dani z pridanej hodnoty, resp. nebude po stránke vecnej alebo formálnej správne vystavená, objednávateľ má právo vrátiť ju poskytovateľovina doplnenie alebo prepracovanie a nová lehota splatnosti začne plynúť dňom doručenia správne vyhotovenej faktúry objednávateľovi.
6. Poskytovateľ, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto zmluvy a oprávňuje objednávateľa na okamžité odstúpenie od tejto zmluvy.

**Článok VIII. Dôverné informácie**

1. Zmluvné strany vyhlasujú, že budú zachovávať mlčanlivosť o všetkých informáciách, ktoré si zmluvné strany poskytli alebo poskytnú v súvislosti s uzatvorením tejto zmluvy a počas platnosti tejto zmluvy a ktoré tvoria predmet obchodného tajomstva v zmysle § 17 Obchodného zákonníka alebo o ktoré aspoň jedna zo zmluvných strán vyhlási, že ich považuje za dôverné (ďalej len „dôverné informácie“) a zaväzujú sa, že ich budú chrániť pred zverejnením alebo poskytnutím tretím osobám a nezverejnia a neprezradia ich inej osobe ani ich nepoužijú v rozpore s dohodnutým účelom pre svoje potreby.
2. Povinnosti zmluvných strán vyplývajúce z tohto článku zmluvy budú zmluvné strany dodržiavať bez časového obmedzenia, a to aj po skončení platnosti a účinnosti tejto zmluvy.
3. Výnimku z povinností zverejniť dôverne informácie tretím osobám vyplývajúce z tohto článku zmluvy majú zmluvné strany len na základe požiadaviek orgánov činných v trestnom konaní pri začatom trestnom stíhaní resp. iných štátnych orgánov alebo sa zmluvné strany na ich zverejnení písomne dohodli, alebo ich zverejnenie vyžaduje platný právny predpis.

**Článok IX. Zodpovednosť za škodu a zmluvné sankcie**

1. Zmluvné strany zodpovedajú za neplnenie povinností vyplývajúcich z tejto zmluvy a nahradia druhej strane preukázateľnú škodu, ktorá jej ich neplnením vznikne.
2. Poskytovateľ zodpovedá za vady, ktoré sa vyskytnú na ochrannom systéme PTV po vykonaní služieb poskytovateľom, pokiaľ sa vady vyskytnú v priamej príčinnej súvislosti s plnením predmetu zmluvy.
3. Pri zodpovednosti za škodu sa zmluvné strany budú riadiť ustanoveniami § 373 až § 386 Obchodného zákonníka.
4. Ak sa objednávateľ dostane do omeškania s úhradou faktúry po lehote jej splatnosti je poskytovateľ oprávnený od objednávateľa požadovať zaplatenie úroku z omeškania v sadzbe určenej nariadením vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka.
5. Objednávateľ má nárok na zmluvnú pokutu, ak poskytovateľ nevykonal načas čo i len jednej zo služieb v termíne uvedenom v článku III bode 1. tejto zmluvy, a to vo výške 50 % z ceny dohodnutej služby bez DPH podľa prílohy č. 3 tejto zmluvy. Príslušnú funkčnú skúšku, odbornú prehliadku a odbornú skúšku ochranného systému PTV zabezpečí poskytovateľ dodatočne, v náhradnom termíne stanovenom objednávateľom.
6. Objednávateľ má nárok na zmluvnú pokutu vo výške 20,00 eur za každý aj začatý deň omeškania v prípade, že poskytovateľ nezabezpečí načas výkon čo i len jednej zo služieb v lehote dohodnutej v článku III bodu 2 tejto zmluvy. Príslušný servis ochranného systému PTV zabezpečí poskytovateľ dodatočne, v náhradnom termíne stanovenom objednávateľom.
7. Objednávateľ má nárok na zmluvnú pokutu za nepredloženie protokolu o kontrole a funkčnej skúške, potvrdenia o vykonanej ročnej kontrole, správy o odbornej prehliadke a odbornej skúške, prezenčnej listiny alebo osobitného dokladu v zmysle čl. III. bodu 5. vo výške 0,05 % z ceny vykonanej služby za každý aj začatý deň omeškania.
8. Zmluvné pokuty podľa tejto zmluvy sa nezapočítavajú na náhradu škôd, ktoré by stranám vznikli porušením zmluvných povinností.
9. Poskytovateľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto zmluvou.

**Článok X. Doba trvania zmluvy a ukončenie zmluvy**

1. Táto zmluva sa uzatvára na dobu určitú, a to do **30.06.2026**.
2. Pred uplynutím dohodnutého času je možné túto zmluvu ukončiť:
   1. písomnou dohodou zmluvných strán,
   2. písomnou výpoveďou ktorejkoľvek zmluvnej strany s trojmesačnou výpovednou lehotou bez uvedenia dôvodu, pričom výpovedná lehota začne plynúť od prvého dňa kalendárneho mesiaca nasledujúceho po doručení výpovede druhej zmluvnej strane,
   3. písomným odstúpením od zmluvy, ak niektorá zmluvná strana podstatne poruší svoje povinnosti dohodnuté v tejto zmluve;
   4. písomným odstúpením od zmluvy v prípadoch nepodstatného porušenia tejto zmluvy.
3. Za podstatné porušenie zmluvy podľa predchádzajúceho ustanovenia sa považuje každé z nasledovných porušení zmluvy:
   1. ak poskytovateľ poruší zákaz nelegálnej práce a nelegálneho zamestnávania v zmysle právneho poriadku Slovenskej republiky,
   2. porušenie daňovej povinnosti poskytovateľa vyplývajúcej zo všeobecne záväzného právneho predpisu podľa čl. VII ods. 6 tejto zmluvy,
   3. ďalšie podstatné porušenia zmluvy vyslovene uvedené v ustanoveniach tejto zmluvy.
4. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej primeranej lehoty, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto zmluvy.
5. Právne účinky odstúpenia od zmluvy nastávajú dňom doručenia písomného oznámenia o odstúpení druhej zmluvnej strane na adresu jej sídla.
6. Táto zmluva sa končí pred uplynutím dohodnutej doby trvania tiež vyčerpaním finančného limitu celkovej ceny za služby predmetu zmluvy podľa článku VI. bod 7. tejto zmluvy.
7. Objednávateľ môže odstúpiť od tejto zmluvy v súlade s § 19 zákona o verejnom obstarávaní.

**Článok XI.** **Okolnosti vylučujúce zodpovednosť (vyššia moc)**

1. Za porušenie zmluvy sa nepovažuje, ak ktorákoľvek zo zmluvných strán nie je schopná plniť svoje záväzky z dôvodov vyššej moci. Pod pojmom vyššia moc sa rozumie akákoľvek nepredvídateľná udalosť, ktorá je nezávislá od vôle zmluvných strán a jej následky sa nedajú odvrátiť (napr. požiar, povodeň, zemetrasenie, vojna, celoštátny štrajk, nepriaznivé poveternostné podmienky a pod.).
2. Ak sa zmluvné strany nedohodnú inak, dohodnuté zmluvné termíny sa predlžujú o trvanie vyššej moci a o dobu nevyhnutnú na odstránenie jej priamych následkov.

**Článok XII. Záverečné ustanovenia**

1. Akékoľvek zmeny tejto zmluvy vyžadujú písomnú formu a súhlas zmluvných strán. Táto zmluva môže byť menená len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán.
2. Zmluva je vyhotovená v piatich rovnopisoch, z ktorých obdrží dva rovnopisy poskytovateľ a tri rovnopisy objednávateľ.
3. Zmluvné strany sa dohodli, že písomná korešpondencia bude doručovaná na adresy uvedené v článku I. tejto zmluvy a v prípade ich zmeny je povinná tá strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3. pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v článku I. tejto zmluvy, resp. na inú adresu písomne oznámenú druhej zmluvnej strane. Akákoľvek písomnosť podľa tejto zmluvy bude považovaná za riadne doručenú aj vtedy, ak ju adresát odmietne prevziať.
4. Táto zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto zmluve neupravené sa budú spravovať príslušnými ustanoveniami Obchodného zákonníka a ďalších všeobecne záväzných právnych predpisov.
5. Zmluvné strany sa zaväzujú, že budú postupovať v súlade s oprávnenými záujmami druhej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
6. Zmluvné strany sa zaväzujú prípadné zmeny právneho stavu, ktoré by mohli mať vplyv na plnenie podmienok tejto zmluvy, oznámiť písomne druhej zmluvnej strane najneskôr 30 dní pred predpokladanou zmenou.
7. V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.
8. V prípade, ak sa niektoré ustanovenie tejto zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto zmluvy. Príslušné ustanovenie zmluvy sa nahradí takým platným a účinným zákonným ustanovením, ktoré je mu svojím významom a účelom najbližšie.
9. Táto zmluva je povinne zverejňovaná zmluva podľa ustanovení § 5a zákona č. 211/2000 Z. z. o slobodnom prístupe k informáciám v znení neskorších predpisov (ďalej len „zákon o slobodnom prístupe k informáciám“) v spojení s ustanoveniami § 1 ods. 2 Obchodného zákonníka a ustanoveniami § 47a zákona č. 40/1964 Zb. Občianskeho zákonníka v znení neskorších predpisov). Poskytovateľ súhlasí so zverejnením tejto zmluvy (vrátane jej prípadných dodatkov) a faktúr poskytovateľa doručených objednávateľovi, pričom poskytovateľ tiež disponuje písomným súhlasom inej dotknutej osoby (osoby konajúcej za poskytovateľa) na zverejnenie jej údajov v tejto zmluve a vo faktúrach poskytovateľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
10. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa (§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám).
11. Objednávateľ pri spracúvaní osobných údajov dotknutých osôb poskytovateľa pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a nariadenia Európskeho parlamentu a Rady (EÚ) č. 2016/679 zo dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovej adrese objednávateľa: <https://www.nbs.sk/sk/ochrana-osobnych-udajov>.
12. Zmluvné strany (každá za seba) zhodne vyhlasujú, že sú plne spôsobilé na právne úkony, že ich zmluvná voľnosť nie je žiadnym spôsobom obmedzená, že sú oprávnené plniť si v celom rozsahu záväzky dohodnuté touto zmluvou a že táto zmluva nevznikla v tiesni, ani za nápadne nevýhodných alebo nevyhovujúcich podmienok pre žiadnu zo zmluvných strán. Súčasne zmluvné strany (každá za seba) zhodne vyhlasujú, že sa s touto zmluvou dôkladne oboznámili a jej obsahu porozumeli, pričom táto zmluva je určitá a zrozumiteľná a plne zodpovedá slobodnej, vážnej a určitej vôli zmluvných strán. Na dôkaz týchto skutočností zmluvné strany prostredníctvom svojich oprávnených zástupcov podpísali túto zmluvu.
13. Neoddeliteľnou súčasťou tejto zmluvy sú nasledujúce prílohy:

Príloha č. 1: Špecifikácia služieb, špecifikácia objektov a rozsah technických prvkov ochranného systému PTV (počty komponentov)

Príloha č. 2: Termíny vykonania funkčných skúšok a odborných prehliadok a odborných skúšok (revízií) ochranného systému PTV

Príloha č. 3: Cenník funkčných skúšok a odborných prehliadok a odborných skúšok (revízií) ochranného systému PTV, servisu a zaškolenia obsluhy ochranného systému PTV

Príloha č. 4: Zoznam subdodávateľov

**Objednávateľ: Poskytovateľ:**

V Bratislave, dňa: ......................... V ....................., dňa: .....................

.................................................. ..................................................

Ing. Karol Lintner <vyplní uchádzač >

riaditeľ odbor ochrany a bezpečnosti

**Príloha č. 1 Zmluvy o kontrolnej činnosti, servise a zaškoleniach obsluhy ochranného systému PTV č. C-NBS1-000-072-369**

**Špecifikácia služieb,**

**špecifikácia objektov a rozsah technických prvkov**

**ochranného systému PTV (počty komponentov)**

* 1. **Špecifikácia služieb**

1. Funkčná skúška ochranného systému PTV sa vykonáva s cieľom overiť funkčné vlastnosti zariadení PTV. V cene za vykonanie funkčnej skúšky sú zahrnuté aj náklady na dopravu. Funkčné skúšky musia byť vykonané v intervale raz za 3 mesiace a v rozsahu najmä:

- vo vizuálnej kontrole zariadenia,

- v overovaní funkčnosti a vlastnosti zariadenia,

- v zistení prípadných nedostatkov a závad na zariadení,

- v kontrole stavu zálohovej batérie akumulátora a napájacieho zdroja,

- v kontrole chybových hlásení systému,

- v kontrole výstražných hlásení systému,

- v pravidelnej aktualizácií kompletného programového systému.

1. Odborné prehliadky a odborné skúšky ochranného systému PTV sa vykonávajú s cieľom zistenia stavu z hľadiska jeho bezpečnosti pred úrazom elektrickým prúdom. V cene za vykonanie odbornej prehliadky a odbornej skúšky sú zahrnuté aj náklady na dopravu. Odborná prehliadka a odborná skúška musí byť vykonaná v intervale raz za 12 mesiacov a v rozsahu najmä:

- v prehliadke elektrického prívodu z rozvádzača do zdrojov a skríň riadiacich modulov so zdrojmi,

- či je ochrana v normálnej prevádzke ako aj pri poruche,

- komplexnej prehliadke a skúške podľa STN 33 1500.

1. Servis ochranného systému PTV zahŕňa servisné služby spočívajúce najmä v odstraňovaní nedostatkov prevádzky ochranného systému PTV pri ktorých sa vyžaduje oprava, výmena častí, súčastí, komponentov technických prvkov ochranného systému PTV a pod. Servis ochranného systému PTV bude realizovaný na základe samostatnej písomnej alebo telefonickej požiadavky objednávateľa.
2. Zaškolenie obsluhy ochranného systému PTV zahŕňa poskytnutie konzultačných služieb alebo školenia účastníkov prevádzky ochranného systému a bude realizované na základe samostatnej písomnej alebo telefonickej požiadavky objednávateľa v termíne podľa dohody s uchádzačom najneskôr však do 5-tich kalendárnych dní od prijatia požiadavky poskytovateľom, v prípade, ak lehota pripadne na deň pracovného pokoja alebo štátny sviatok, vykoná zaškolenie najskôr najbližší pracovný deň (predpoklad 5 krát v každom mieste plnenia).
   1. **Špecifikácia objektov a rozsah prvkov:**

|  |  |  |  |  |  |
| --- | --- | --- | --- | --- | --- |
|  | Expozitúra Nové Zámky | Expozitúra Banská Bystrica | Expozitúra Žilina | Expozitúra Košice | Expozitúra Poprad |
| *IP kamera* Hikvision DS2CD2342WDI | 8 | 3 | 3 | 4 | 2 |
| *IP kamera* Hikvision DS2CD2742FWDI | 3 | 6 | 2 | 7 | 2 |
| *VCR Hikvision DS7616NIK2* | 1 | 1 | 1 | 1 | 1 |
| UPS EX600EILCD | 3 | 3 | 2 | 3 | 2 |
| 24“ LCD monitor + myš | 1+1 | 1+1 | 1+1 | 1+1 | 1+1 |
| Racková skriňa | 1 | 1 | 1 | 1 | 1 |
| Switch EXPSE1012GS | 2 | 2 | 1 | 2 | 1 |

**Príloha č. 2 Zmluvy o kontrolnej činnosti, servise a zaškoleniach obsluhy ochranného systému PTV č. C-NBS1-000-072-369**

**Termíny vykonania**

**funkčných skúšok a odborných prehliadok a odborných skúšok (revízií) ochranného systému PTV**

1. Vykonávanie pravidelných funkčných skúšok a odborných prehliadok a odborných skúšok (revízií) ochranného systému PTV v objektoch objednávateľa v nasledujúcich termínoch:

|  |  |  |  |  |
| --- | --- | --- | --- | --- |
| **Kalendárny rok** | **1. štvrťrok** | **2. štvrťrok** | **3. štvrťrok** | **4. štvrťrok** |
| február | máj | august | november |
| 2022 | - | - | - | FS + OPaOS |
| 2023 | FS | FS | FS | FS + OPaOS |
| 2024 | FS | FS | FS | FS + OPaOS |
| 2025 | FS | FS | FS | FS + OPaOS |
| 2026 | FS | FS |  | - |

FS –funkčná skúška

OPaOS – odborná prehliadka a odborná skúška

**Príloha č. 3 Zmluvy o kontrolnej činnosti, servise a zaškoleniach obsluhy ochranného systému PTV č. C-NBS1-000-072-369**

**Cenník**

**funkčných skúšok, odborných prehliadok a odborných skúšok (revízií) ochranného systému PTV, servisu a zaškolenia obsluhy ochranného systému PTV**

|  |  |  |  |
| --- | --- | --- | --- |
| **Položka číslo** | **Predmet zmluvy** | **Počet skúšok/**  **počet servisov/**  **počet školení** | **Jednotková cena v eurách bez DPH** |
| P1 | Funkčná skúška – expozitúra Nové Zámky | 15 | <vyplní uchádzač> |
| P2 | Funkčná skúška – expozitúra Banská Bystrica | 15 | <vyplní uchádzač> |
| P3 | Funkčná skúška – expozitúra Žilina | 15 | <vyplní uchádzač> |
| P4 | Funkčná skúška – expozitúra Košice | 15 | <vyplní uchádzač> |
| P5 | Funkčná skúška – expozitúra Poprad | 15 | <vyplní uchádzač> |
| P6 | Odborná prehliadka a odborná skúška - expozitúra Nové Zámky | 4 | <vyplní uchádzač> |
| P7 | Odborná prehliadka a odborná skúška - expozitúra Banská Bystrica | 4 | <vyplní uchádzač> |
| P8 | Odborná prehliadka a odborná skúška - expozitúra Žilina | 4 | <vyplní uchádzač> |
| P9 | Odborná prehliadka a odborná skúška - expozitúra Košice | 4 | <vyplní uchádzač> |
| P10 | Odborná prehliadka a odborná skúška - expozitúra Poprad | 4 | <vyplní uchádzač> |
| P11 | Servis – pre všetky expozitúry | 100 | <vyplní uchádzač> |
| P12 | Zaškolenie – pre všetky expozitúry | 20 | \*<vyplní uchádzač> |

**Poznámka:** V jednotkovej cene servisu je započítaný aj materiál do 35 eur/na 1 servisný zásah, jednotková cena zaškolenia zahŕňa školenie v rozsahu maximálne 5 hodín pre maximálne 10 osôb. V týchto cenách sú zahrnuté všetky náklady poskytovateľa potrebné na poskytnutie služieb podľa tejto zmluvy najmä dopravné, mzdové, režijné a iné súvisiace náklady vlastného výkonu pozáručného servisu, opravy a zaškolenia obsluhy ochranného systému PTV.

**Príloha č. 4 Zmluvy o kontrolnej činnosti, servise a zaškoleniach obsluhy ochranného systému PTV č. C-NBS1-000-072-369**

**Zoznam subdodávateľov**

Verejný obstarávateľ požaduje od úspešného uchádzača, aby najneskôr v čase uzavretia zmluvy uviedol:

1. údaje všetkých známych subdodávateľoch v rozsahu obchodné meno, sídlo, IČO,

zápis do príslušného obchodného registra;

2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Počet riadkov doplní uchádzač podľa potreby.

Úspešný uchádzač v čase uzavretia zmluvy uvedie aj údaj o predmete subdodávky a rozsah subdodávky v eurách bez DPH.

Úspešný uchádzač môže pridať toľko riadkov v tabuľke koľko potrebuje.

V prípade, ak úspešný uchádzač nebude mať subdodávateľov uvedie túto skutočnosť v tabuľke.

|  |  |  |  |
| --- | --- | --- | --- |
| p.č. | Obchodné meno, sídlo subdodávateľa a IČO | Osoba oprávnená konať za subdodávateľa (meno a priezvisko, adresa pobytu, dátum narodenia) | Predmet subdodávky |
| 1. | *<vyplní uchádzač>* | *<vyplní uchádzač>* | *<vyplní uchádzač>* |